Pa vas ná hy glo met tweeling verdwyn | Maroela Media
Pa vas ná hy glo met tweeling verdwyn
'n 37-jarige man verskyn na verwagting Vrydag in die Rustenburg-landdroshof op aanklag van ontvoering nadat hy glo vroeër met sy twee kinders verdwyn het.
Brig. Sabata Mokgwabone, polisiewoordvoerder in Noordwes, sê die verdagte, die kinders se biologiese pa, en hulle ma het tydens die voorval op verskillende plekke in Rustenburg gewoon.
"Die pa, in ooreenstemming met 'n oënskynlike reëling, het die kinders in die oggend by 'n dagsorgsentrum afgelaai, terwyl die ma hulle in die middag opgelaai het. Op die middag van 26 November het personeel die ma ingelig dat die pa nooit die tweeling afgelaai het nie," het Mokgwabone gesê.
"Nie pogings om die pa te bel of om hom by sy sakeonderneming op te spoor het vrugte afgewerp nie en die saak is by die polisie vir ondersoek aangemeld."
Lede van die polisie se eenheid vir gesinsgeweld, kindersbeskerming en seksuele misdrywe in Rustenburg het die man Woensdag in samewerking met lede van die Gautengse misdaadintelligensie-eenheid en die taktiese reaksie-eenheid in Evaton opgespoor en in hegtenis geneem.
Hulle het ook die kinders gevind.
Lt.genl. Sello Kwena, provinsiale polisiehoof in Noordwes, het lede van die publiek bedank vir hul samewerking wat gelei het tot die inhegtenisneming van die man en om te help verseker dat die tweeling met hul ma herenig word.
Situasie by Lebombo-grenspos 'onaanvaarbaar' – komitee
Ma, kleuter by lodge in Limpopo vermoor
Kan 'n pa sy eie kinders ontvoer? Hy het mos volle reg tot hulle? Hy is mos hulle pa?!?!
Het n pa dan nie die reg om sy eie kinders te he nie. Want hy word dan toegelaat om hulle te gaan oplaai. Of word die babas nou as n tou ingespan tussen die ouers. Maak nie sin nie.
Die man behoort alle toegang tot sy kinders te verloor. Jy doen nie so-iets aan klein kindertjies en hul mamma nie. Ja, dit is ontvoering. Hy het hul sonder die ma se toestemming uit hul plek van veiligheid gehou en uit haar toesig verwyder. Die feit dat hy die biologiese pa is.maak dit in my opinie net nog erger. Emosionele vroumishandeling van die ergste graad.
Ja hy is die pa maar as 'n pa behoort hy te weet hoe die ma sou voel indien hy nie by die reelings wat gemaak was hou nie. Dan antwoord hy nie sy foon nie en vat kinders na ander dorp sonder om iemand te laat weet. Nee net' n monster sal so iets aan 'n ander ouer doen.